CELEX: 32010D1215(02)
Language: ro
Date: 2010-12-14 00:00:00
Title: Decizia Comisiei din 14 decembrie 2010 de desemnare a doi reprezentați ai Comisiei și a doi supleanți în cadrul Consiliului de administrație al Agenției Europene pentru Medicamente

15.12.2010   
            
            
               RO
            
            
               Jurnalul Oficial al Uniunii Europene
            
            
               C 340/17
            
         DECIZIA COMISIEI
   din 14 decembrie 2010
   de desemnare a doi reprezentați ai Comisiei și a doi supleanți în cadrul Consiliului de administrație al Agenției Europene pentru Medicamente
   2010/C 340/10
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 726/2004 al Parlamentului European și al Consiliului din 31 martie 2004 de stabilire a procedurilor comunitare privind autorizarea și supravegherea medicamentelor de uz uman și veterinar și de instituire a unei Agenții Europene pentru Medicamente (1), în special articolul 65,
   întrucât:
   
               (1)
            
            
               În temeiul articolului 65 din Regulamentul (CE) nr. 726/2004, Consiliul de administrație al Agenției Europene pentru Medicamente (denumită în continuare „agenția”) trebuie să includă doi reprezentanți ai Comisiei.
            
         
               (2)
            
            
               Având în vedere realocarea competențelor în cadrul Comisiei, se impune desemnarea a doi noi membri în cadrul Consiliului de administrație al agenției, din partea Direcției Generale Sănătate și Consumatori și din partea Direcției Generale Întreprinderi și Industrie, precum și a doi membri supleanți care îi vor înlocui pe aceștia atunci când nu sunt prezenți și vor vota în numele lor,
            
         DECIDE:
   Articolul 1
   Reprezentanții Comisiei în cadrul Consiliului de administrație al Agenției Europene pentru Medicamente sunt persoanele care ocupă următoarele poziții și exercită următoarele funcții:
   
                
            
            
               Din partea Direcției Generale Sănătate și Consumatori:
               
                           (a)
                        
                        
                           directorul general al Direcției Generale Sănătate și Consumatori.
                        
                     
         
                
            
            
               Reprezentantul supleant este persoana care ocupă următoarea poziție și exercită următoarele funcții:
               
                           (b)
                        
                        
                           directorul direcției responsabile cu autorizarea medicamentelor pe baza programului de lucru al Direcției Generale Sănătate și Consumatori.
                        
                     
         
                
            
            
               Din partea Direcției Generale Întreprinderi și Industrie:
               
                           (c)
                        
                        
                           directorul direcției responsabile cu produsele farmaceutice pe baza programului de lucru al Direcției Generale Întreprinderi și Industrie.
                        
                     
         
                
            
            
               Reprezentantul supleant este persoana care ocupă următoarea poziție și exercită următoarele funcții:
               
                           (d)
                        
                        
                           șeful de unitate al unității responsabile cu produsele farmaceutice pe baza programului de lucru al Direcției Generale Întreprinderi și Industrie.
                        
                     
         Articolul 2
   Prezenta decizie se aplică persoanelor care ocupă, inclusiv în mod temporar, pozițiile menționate la articolul 1 la data adoptării prezentei decizii sau oricărui succesor al acestor persoane în pozițiile respective.
   Articolul 3
   Directorul general al Direcției Generale Sănătate și Consumatori și cel al Direcției Generale Întreprinderi și Industrie îi informează pe președintele Consiliului de administrație și pe directorul executiv al agenției cu privire la numele persoanelor care ocupă pozițiile menționate la articolul 1, precum și cu privire la orice schimbări ale acestora.
   
      Adoptată la Bruxelles, 14 decembrie 2010.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 136, 30.4.2004, p. 1.